《赋得春草碧色送丘少尹归四明》
明代·高柄

春色有佳兴，送君惜别情。帐前见芳草，绿尽空江浔。

千里霭晴翠，夕阳烟际深。遥分白鸥水，近映青枫林。

萋萋满行衣，苒苒生别心。王孙行当归，蘪芜思越吟。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。